સાંતાક્રુઝ-વેસ્ટની ખોતવાડીમાં લાલ પઠાણ ચાલ પાસે ગેરકાયદે ફૂડ-સ્ટૉલ્સ ચાલતા હોવાથી સ્થાનિક રહેવાસીઓને અને એમાંય મહિલાઓને પસાર થતાં અનેક પરેશાની સહન કરવી પડતી હતી. ગેરકાયદે ફૂડ-સ્ટૉલ્સ બાબતે મિડ-ડે LOCALમાં અહેવાલ પ્રકાશિત થયા બાદ તરત જ સુધરાઈને પોતાની ફરજનું ભાન થયું અને બીજે જ દિવસે કાર્યવાહી કરી ફૂડ-સ્ટૉલ્સને હટાવી દીધા હતા, આ કાર્યવાહી ચાર ઘંટે કી ચાંદનીની જેમ પુરવાર થઈ. સુધરાઈના ગયા બાદ તરત જ ફૂડ-સ્ટૉલવાળાઓએ ફરી પોતાના સ્ટૉલ્સ બાંધી દીધા હતા.